1957 בברית המועצות

1957 בברית המועצות הייתה שנה בה נחגגה השנה ה-40 למהפכת אוקטובר. ראש הממשלה - ניקולאי בולגנין. יושב ראש הסובייט העליון של ברית המועצות - קלימנט וורושילוב המזכיר הראשון של המפלגה הקומוניסטית - ניקיטה חרושצ'וב. מעשית, החל משנת 1953 השלטון בהדרגה התרכז בידי ניקיטה חרושצ'וב בהתאם להחלטת הממשל בשנת 1954 החלה מערכה רחבה של הכנה לעיבוד חקלאי של אדמות בקזחסטן, סיביר, ודרום אורל בשטח של אלפי קילומטרים ריבועים. המערכה הסתיימה רק בשנת 1961. במהלכה כ-6 מיליון רוסים ואוקראינים עברו להתגורר בקזחסטן. במבצע זו הושקעו כ-20% מכלל ההשקעות של ברית המועצות בחקלאות באותן שנים. התוצאות תחילה היו מעודדות ותפוקת הדגנים גדלה בהיקף משמעותי, אך ההשפעה האקולוגית של הנעשה הייתה כבדה מאוד. במרוצת השנים הופסק עיבוד חקלאי של חלק גדול מהאדמות. 7 בינואר – ביקור ראש ממשלת סין ג'ואו אנלאי במוסקבה. 9 בינואר – סגן שר החוץ של ברית המועצות נאם בארגון האומות המאוחדות למען תמיכה בפלישת ברית המועצות להונגריה. 17 בינואר – חתימת הסכם מסחרי עם בורמה. פברואר – עמי הקווקז (צ'צ'נים, בלקרים וקלמיקים) מורשים לחזור מגירוש לאסיה המרכזית. 15 בפברואר – אנדריי גרומיקו מונה לתפקיד שר החוץ. 15 בפברואר – חתימת הסכם עם נורווגיה על הסדרת קו הגבול. 5 במרץ – חתימת הסכם עם פולין על הסדרת הגבול הימי. 12 במרץ חתימת הסכם עם גרמניה המזרחית על הסדרת נוכחות יחידות הצבא הסובייטי בגרמניה. 25 במרץ – חתימת הסכם עם פולין על המשך הגירה של אזרחים סובייטים ממוצא פולני לפולין. 28 במרץ – חתימת הסכם עם ממשלת הונגריה בהקשר להסדרת נוכחות הצבא הסובייטי. 15 באפריל חתימת הסכם עם רומניה על הסדרת כללי נוכחות יחידות הצבא הסובייטי ברומניה. 17 באפריל – הצהרה משותפת של ברית המועצות ואלבניה על שיתוף פעולה. ברית המועצות מוותרת על החוב האלבני ופותחת לה קו אשראי חדש. 19 באפריל – הפסקת החתמת אזרחים על מלווה חובה לטובת המדינה. 20 באפריל – יפן מוחה נגד ניסויים גרעינים בברית המועצות. 23 באפריל – ביקור רשמי של אנסטס מיקויאן באוסטריה שהביא להרחבת שיתוף פעולה מסחרי בין המדינות. מאי – קבלת החלטה על הקמת הסניף הסיבירי של האקדמיה הרוסית למדעים. 10 במאי – ברית המועצות הציע לארצות הברית ולבריטניה להפסיק ניסויים גרעינים. 14 במאי – חתימת הסכם עם איראן על סטטוס הגבול ודרך לפתרון סכסוכי גבול מקומיים. 14 במאי – מהומות בלנינגרד בעקבות הפסד בכדורגל של הקבוצה המקומית. 22 במאי – ניקיטה חרושצ'וב מבטל את ניהול המשק לפי ענפי תעשייה ומקדם ניהול המשק על בסיס חלוקה טריטוריאלית. כמו כן הוא מכריז על יעד להגדלת תפוקת בשר, חלב וחמאה כך שייצור מוצרים אלו יהיה גדול יותר מאשר בארצות הברית. הכרזה זו מביאה למתח בין חברי ההנהגה שלא ראו בזה יעד ריאלי. 19 ביוני – בישיבת הגוף העליון של המפלגה 7 חברים מ-11 הצביעו בעד הדחת ניקיטה חרושצ'וב מהתפקיד. הוא סירב לקבל את ההחלטה ודרש לכנס את הוועד המרכז. 22 ביוני – בישיבת הוועד המרכזי ניקיטה חרושצ'וב הצליח להשיג רוב. מתנגדיו שכונו הקבוצה האנטי-מפלגתית סולקו מתפקידי מפתח במפלגה, לגוף העליון נבחרו תומכי חרושצ'וב והגוף הורחב ל-15 חברים. 1 ביולי – תחילת הקמת תחנת כוח גרעינית באזור וורונז'. 4 ביולי – ויאצ'סלב מולוטוב (נשלח להיות שגריר במונגוליה) גאורגי מלנקוב (מונה למנהל תחנת כוח בקזחסטן), לזר קגנוביץ' (מונה למנהל מפעל בהרי אורל) ודמיטרי שפילוב (מונה למנהל מחור לחקר כלכלה בקירגיזיה) סולקו מעמדות מפתח בממסד הממשלתי והפוליטי. 6 ביולי – חתימת הסכם עם צ'כוסלובקיה על פיצויים בהקשר לרכוש בשטח באזור הקרפטים שהועבר לברית המועצות. 15 ביולי – תחילת עבודת הקמה של נמל חלל פלסצק. 28 ביולי – פתיחת פסטיבל הנוער והסטודנטים השישי במוסקבה. באירוע השתתפו 34 אלף משתתפים מ-131 מדינות. 31 ביולי – פרסום החלטה על תחילת בניית דירות למגורים בצורה מסיבית. 11 בספטמבר – ברית המועצות מוחה מפני טורקיה על ריכוז כוח צבאי באזור הגבול עם סוריה. 11 באוגוסט – חתימת הסכם עם איראן על הסדרת ניצול מי נהר אראס ובניית תחנת כוח הידרואלקטרית באזור הגבול. 25 באוגוסט – הפלגה ראשונה על אונייה על כנפיים תת-ימיות "רקטה". 27 באוגוסט – הכרזת ברית המועצות על כך שבידיה טיל שמסוגל להביא פצצה גרעינית לכל נקודה על כדור הארץ. 26 בספטמבר – תאונה בצוללת סובייטית בים הבלטי. 30 אנשי צוות נהרגו. 29 בספטמבר – תאונה גרעינית באזור אורל. על דבר התאונה פורסם רק כעבור עשרות שנים בתקופת הפרסטרויקה. 4 באוקטובר – ברית המועצות שיגרה לחלל חללית ראשונה - ספוטניק 1 10 באוקטובר – תחילת ייצור מכונית וולגה-21 במפעל גא"ז בניז'ני נובגורוד. המכונית הייתה על פס הייצור עד לשנת 1970 והייתה נחשבת לסמל סטטוס של המעמד המבוסס. 16 באוקטובר – שר החוץ של ארצות הברית אלן דאלס מזהיר את ברית המועצות מפני פלישה לטורקיה. 26 באוקטובר – גאורגי ז'וקוב פוטר מתפקיד שר ההגנה בטענה שהוא תמך בפעילות שהיא מנוגדת לעקרונות הממשל הסובייטי. באביב 1958 הוא הוצא לגמלאות. 1 בנובמבר – ביקור של שר ההגנה המצרי עבדל חכים עמר, תחילת שיתוף פעולה צבאי בין המדינות. 3 בנובמבר – שיגור חללית ספוטניק 2 עם כלב על סיפונה. 14 בנובמבר – כינוס נציגי המפלגות הקומוניסטיות במוסקבה. 15 בנובמבר – טיסה ראשונה של טופולב Tu-114. 5 בדצמבר – סיום בניית שובר קרח המופעל באנרגיה גרעינית. 10 בדצמבר – ברית המועצות מעבירה לקנצלר גרמניה המערבית קונראד אדנאואר אזהרה מפני הקמת בסיסים של צבאות זרות על שטח גרמניה המערבית. 24 בדצמבר – מטוס ריגול של ארצות הברית הופל על ידי מטוסים סובייטים מעל הים השחור. כל אנשי הצוות נספו. במהלך 1955‏-1959 הורשה לפולנים לעזוב את תחומי ברית המועצות ולהגר לפולין. במסגרת זו עברו לפולין כ-250 אלף אזרחים, מהם יהודים לא מעטים. ניקיטה חרושצ'וב מכריז על כך בהתאם לדרישות האזרחים החזר מלווה מדינה נדחה ב-20 שנים לשנת 1977. תחילת ייצור מיניבוסים מסדרת "רא"פ" במפעל לאוטובוסים בריגה. תחילת ייצור מכוניות נוסעים מדגם וולגה גא"ז 21. תחילת ייצור אופנוע מדגם "אורל" במפעל לאופנועים בעיר אירביט שבמחוז סברדלובסק. תחילת ייצור קטנוע מדגם "ויאטקה" במפעל בקרבת העיר ויאטקה. הקטנוע היה דגם מדויק של קטנוע וספה. החל משנת 1957 הירחון הפופולרי "האקרן הסובייטי" ערך סקר להענקת תואר סרט השנה. בשנה זו הזוכים היו: סרט השנה: "גובה" (של אלכסנדר זרחי) להלן מקבלי פרס לנין בתחום התרבות: סרגיי קוניונקוב עבור פסל "דיוקן עצמי" לאוניד לאונוב עבור הספר "היער הרוסי" מוסה דז'אליל עבור ספר שירים שכתב במזן מלחמת העולם השנייה סרגיי פרוקופייב עבור סימפוניה מס' 7 גלינה אולנובה עבור תרומה מיוחדת והשגות בתחום הבלט 27 בפברואר – טטיאנה דוגילבה - שחקנית סובייטית ורוסית 30 במרץ – ילנה קונדקובה, קוסמונאוט רוסי 29 ביולי – נלי קים מתעמלת סובייטית זכתה ב-6 מדליות אולימפיות (מהם 5 זהב) 7 באוגוסט – אלכסנדר דיטיאטין מתעמל סובייטי זכה ב-10 מדליות אולימפיות (מהם 3 זהב) 9 באוקטובר – יורי אוסצ'וב, קוסמונאוט רוסי 30 באוקטובר – אלכסנדר לזוטקין, קוסמונאוט רוסי 6 בינואר – אמברוסי בוצ'מה, שחקן סובייטי ממוצא אוקראיני (נולד ב-1892) 2 בפברואר – גריגורי לנדסברג, פיזיקאי סובייטי (נולד ב-1890) 25 בפברואר – מארק אלדנוב, כימאי וסופר סובייטי, (נולד ב-1887) 14 במאי – מארי וואסיליאף, ציירת רוסייה (נולד ב-1884) 21 במאי – אלכסנדר ורטינסקי, זמר סובייטי (נולד ב-1889)